You are here: Home » Content » Kuns en Kultuur Graad 6 » Om met toenemende vaardigheid op te warm
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETIntPhaseAC Tags6th Afrikaans Course LO1:AS6.1.1 LO1:AS6.1.2 Assignment This module and collection are included inLens: Siyavula: Arts & Culture (Gr. 4-6)By: SiyavulaModule Review Status: In ReviewCollection Review Status: In Review
DansVoordat jy enige van die aktiwiteite kan uitvoer, moet jy jou liggaam opwarm. Die opwarmingsoefening sal verhoed dat jy gedurende die dansbewegings seerkry en sal die aktiwiteite makliker maak om uit te voer.Aktiwiteit 1:
[LU 1.1]Voordat jy enige van die aktiwiteite kan uitvoer, moet jy jou liggaam opwarm. Die opwarmingsoefeninge sal verhoed dat jy gedurende die danse seerkry en sal die aktiwiteite makliker maak om uit te voer. Voorbereiding - staan met jou voete ‘n heupwydte van mekaar af, voete vorentoe, arms langs die sye. Onthou:Dit is belangrik om jou liggaamslyn te behou om die spesifieke spiere wat opgewarm word, te isoleer. Korrekte liggaamslyne sal beserings verhoed. Beweeg slegs die liggaamsdele en spiere soos voorgeskryf. AsemhalingsoefeningAsem in deur die neus vir vier tellings en lig die arms geleidelik sywaarts op. Strek jou ruggraat. Asem uit deur jou mond vir vier tellings en laat jou arms geleidelik sak. Herhaal asemhalingsoefening. Staan met jou voete ‘n heupwydte van mekaar af, knieë effens gebuig, arms langs jou sye.
Staan met jou voete ‘n heupwydte van mekaar af, voete vorentoe, arms langs die sye. Sak en lig jou kop, van kant tot kant (herhaal agt keer). Maak halfsirkels met jou kop van regs na links, dan links na regs (herhaal agt keer):moenie enige ander deel van jou liggaam beweeg nie; hou voete stewig op die vloer; moenie jou knieë sluit nie.
Lig jou regterskouer, laat sak, lig dan jou linkerskouer, laat sak. (herhaal agt keer). Draai regterskouer, dan linkerskouer. (herhaal agt keer). Kombineer kop- en skoueroefeninge:kop op, af, regs, links, draai skouers op, af, draai herhaal agt keer Moenie die res van jou liggaam beweeg nie. Probeer jou skouers so hoog as moontlik oplig sodat die strek effektief kan wees. Moenie jou kop beweeg nie; kyk vorentoe.Beweeg van kant tot kant op een plek. Lig albei arms op en uit na die kante op maat van die musiek, terwyl jy nog steeds van kant tot kant beweeg op een plek (herhaal agt keer). Hou beweging – laat sak jou arms – draai skouers om die beurt (herhaal agt keer). Hou beweging – draai skouers in die ander rigting (herhaal agt keer). Buig en maak knieë reguit – stoot boude uit – knieë en voete wys vorentoe (herhaal agt keer).Stap op die plek op maat van die musiek vir agt tellings. Stap vorentoe vir vier tellings. Stap agtertoe vir vier tellings. Herhaal agt keer. Voeg armbewegings by die stapaksie:arms reguit, op en af na die kant, voor, bo die kop arms gebuig by die elmboog, opgelig op en af voor, na die kant en af swaai arms vorentoe en agtertoe terwyl jy stap maak sirkelbewegings met die arms.
Bly op een plek en lig jou knieë om die beurt op en af. Herhaal agt keer. Beweeg vorentoe terwyl jy jou knieë lig (vier keer). Beweeg agtertoe terwyl jy jou knieë lig (vier keer). Herhaal agt keer. Voeg armbewegings by terwyl jy vorentoe en agtertoe beweeg.
Tree na die regterkant (kyk vorentoe), lig linkerbeen op agter jou, buig jou knie. Tree na links (kyk vorentoe), lig jou regterbeen op agter jou, buig jou knie. Herhaal agt keer. Tree vorentoe terwyl jy jou been agtertoe oplig (vier keer). Tree agtertoe (vier keer). Voeg armbewegings by.
Buig jou knieë – voete en knieë vorentoe, boude uit, plaas jou hande op jou knieë, trek jou rug op (soos ‘n kat) en ontspan (herhaal agt keer).
Bly in vorige posisie – lig tone om die beurt – hou hakke op die vloer (herhaal agt keer). Lig hakke om die beurt (herhaal agt keer). Maak bene wyer oop – sit jou hande op jou heupe – voete en knieë wys na buite – leun van kant tot kant – hou voete stewig op die vloer (herhaal agt keer).Leun na regs en hou strek vir vier tellings. Leun na links en hou strek vir vier tellings. Kom terug in pliè-posisie (knieë gebuig, knieë en voete na buite) – hande op heupe – buig en maak knieë reguit (herhaal agt keer).Hou bene oop en knieë gebuig en lig jou voete om die beurt terwyl jy op een plek bly (herhaal agt keer). Bring voete na mekaar toe en stap op die plek (agt tellings). Stap op een plek met voete bymekaar en dan oop vir agt tellings Stap op een plek – lig arms op en af (herhaal agt keer). Stap op een plek – herhaal asemhalingsoefening.Die opwarming moenie minder as drie minute en nie langer as vyf minute wees nie. Jy moet normaal regdeur hierdie oefening asemhaal.Aktiwiteit 2:
Om danse van Suid-Afrika te skep: DIE “GUMBOOT”-DANS
Agtergrond:“Gumboot”-danse was geskep in die goudmyne gedurende die Suid-Afrikaanse Apartheid-era. Die mynwerkers het rubberstewels in die myne gedra en ‘n uitbundige en baie fisiese dans ontwikkel gedurende hulle aftye, met invloede van Duitse volksdanse, tradisionele Zulu-bewegings en westerse invloede.Die mynwerkers in die myne is verhoed om met mekaar te praat en dus het hulle ‘n unieke manier van kommunikasie ontwikkel deur hulle rubberstewels te slaan en hulle enkelkettings te ratel.
Verwys na Graad 6 Module 4: Musiek. Die kostuum:Dra ‘n sweetpakbroek om jou bene te beskerm wanneer jy gedurende die dansbewegings teen jou bene klap. Dra ‘n paar rubberstewels wat driekwart van jou been beskerm. Dra twee of drie pare sokkies/kouse onder die stewels om jou enkels te beskerm. Die postuur/liggaamshouding:Effens gebuig – soos in ‘n sitposisie. Die inleidende beweging:Bolyf reguit en stil. Bene swaai van kant tot kant.Figure 1 Die ‘vee’-beweging:Neem een voet terug en vee die vloer met jou voet soos jy die been terug bring na die beginposisie. Ruil bene om.
‘kantklap op die stewel’:
Lig een been effens van die vloer af op na die kant – buig knie effens – buig liggaam effens vorentoe. Klap die kant van die stewel soos die been opkom. Bring been af en maak liggaam reguit.Figure 3
Hierdie bewegings is die fundamentele dansbewegings
Hersien weer die fundamentele dansbewegings. Fokus op die kantklap van die stewel. Voer die aandag-sekwens uit en deel dit op in drie dele:die regter-beweging die regter-linker-beweging die een-aandag! twee-aandag!-sekwensVerwys na die danstranskripsie van die aandag-sekwens. Herhaal die sekwens soveel keer as moontlik.Transkripsie van die aandag-sekwens:Stamp regtervoet op die grond. Stamp linkervoet op die grond.Regterhand klap die regterstewel – voet gelig van die grond af. Stewels teenmekaar. Klap hande voor die liggaam.Regtervoet stamp op die grond. Linkervoet stamp op die grond. Altwee voete stamp op die grond.Linkerhand slaan linkerstewel (voet op grond). Regterhand slaan regterstewel (voet op grond). Regterhand klap op regterstewel (voet gelig van grond af). Linkerhand klap op die linkerstewel (voet gelig van die grond af). Stewels saam. Linker- en regterstewels beweeg na mekaar.Regterhand klap, dan linkerhand klap op linkerstewel (voet van grond af). Regterhand klap, dan linkerhand klap op regterstewel (voet gelig van grond af). Linkerstewel skop regterstewel. Regterstewel skop linkerstewel. Linkerstewel swaai na regterstewel. Regterstewel swaai na linkerstewel.Regterstewel (gelig van die grond af) slaan op die binnekant met linkerhand. Linkerstewel (gelig van die grond af) slaan op die binnekant met die regterhand. Klap hande voor liggaam. Regterhand beweeg op na voorkop – asof jy ‘n keppie vashou. Regterhand af langs sy.Herhaal sekwens.Aktiwiteit 3:
[LU 1.3]Dit is belangrik om die spiere wat gedurende die oefeninge gebruik is te strek, anders sal jy stywe spiere vir die volgende drie dae ervaar. Kies musiek met ‘n stadige tempo.Lê op jou rug op die vloer – arms bo jou kop uitgestrek – bene reguit. Strek jou liggaam deur met jou hande te reik en jou tone te punt (hou strek vir agt tellings en ontspan). Bring arms af na sye. Buig jou knieë, maar hou jou voete op die vloer. Bring een been na jou bolyf – trek die been met albei hande na jou bolyf toe – jou knie is nog steeds gebuig (hou vir agt tellings).Maak die been reguit en trek die reguit been na jou kop toe (moenie die strek forseer nie) (hou vir agt tellings).Ruil bene om. Bring albei bene gebuig na jou bolyf en trek jou bene in met albei hande – lig jou kop en skouers effens (hou vir agt tellings).Maak albei bene reguit – hande agter jou knieë –beweeg jou voete – trek jou reguit bene stadig na jou kop totdat jy die strek agter jou bene voel (hampees) – hou strek vir agt tellings.Maak jou bene toe – hou bene reguit – beweeg jou voete – hou strek vir agt tellings. Laat sak jou bene na links – hou jou bolyf en skouers op die vloer – arms uitgestrek na die kante.Ruil om na regterkant. Bring bene weer na middel – sit regop – knieë gebuig – hande op knieë – maak jou rug reguit – trek jou bolyf deur jou bene met jou hande op jou knieë.Kom stadig orent deur jou boude van die vloer af te lig. Krul stadig op – hou bene gebuig – en laat jou kop laaste opkom. Skud alle ledemate.Alle strekke moet vir agt tellings gehou word. Die afkoel en strek moet nie korter as drie minute en nie langer as vyf minute wees nie. Alle strekke moet stadig uitgevoer word om beserings te vermy.
« Previous module in collection Stemvoorbereiding
Next module in collection » Om ruimte deur perspektief te verken
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 7, 2009 4:16 am -0500. Add to a lens